A Napenergia komplex hasznosításának kutatása fejlesztése (SZE kutatási főirány)

**Időtartam:**2000-2003***Támogató:***A Széchenyi István Egyetem Tudományos Bizottságának évi rendszerességgel nyújtott támogatása.***Témavezető:*** Dr. Nagy Géza***A kutató team tagjai:***Dr. Bulla Miklós, Dr. Lesny Juraj, Dr. Tóth Péter  SZE; Dr. Szűcs István, Dr. Wopera Lászlóné Miskolci Egyetem; Dr. Neményi Miklós  Nyugat-Magyarországi Egyetem.

**A munka tartalma és eredményei:**A kutatómunka keretei között művelt témákat számos szakcikk, konferencia-előadás és szabadalom formájában tettük közkincsé. Legjellemzőbb és rendszeres beszámolási forma az évenként megszervezett Környezettudományi Tanácskozás volt, amelyet a KvVM is rendszeresen támogatott, és csatolta a Magyar Tudomány Napja országos rendezvénysorozathoz. Az I. Környezettudományi Tanácskozásra 2000. november 3-án került sor. Az ekkor elhangzott előadások három fő csoportba sorolhatók: (1) a környezetmérnök képzés aktuális kérdései,(2) a vendégelőadók környezetvédelemmel kapcsolatos kutatási eredményei,(3) a Környezetmérnöki Tanszéken folyó kutatások.A következő évben megrendezett II. Környezettudományi Tanácskozás fő témája az energia és környezet kapcsolata volt. Ezen belül a Tanszék Napenergia hasznosításának komplex kutatása-fejlesztése, valamint Környezeti erőforrások fenntartható használatának megalapozása c. kutatásai eredményeinek, továbbá a vendégelőadók  egyéb, kapcsolódó kutatási területeken végzett  munkájának bemutatására, illetve vitájára került sor. A 2002-ben megrendezett III. Környezettudományi Tanácskozás már alcímet is kapott: Hulladékgazdálkodás. Az elhangzott és a konferenciakötetbe bekerült előadások átfogták a hulladékgazdálkodás széles témakörét: technológiai hulladékok, hulladékhasznosítás, Tisztább Termelés és a hulladékcsökkentés, szelektív hulladékgyűjtés, hulladékégetés, energetikai hasznosítás, jogi szabályozás stb. A 2003-as IV. Környezettudományi Tanácskozás is kapott alcímet: Levegőtisztaság-védelem. A levegőtisztaság-védelem területére eső előadások keretében lehetőség nyílt számos tanszéki műhelymunka eredményének bemutatására is. A konferenciák előadásait Dr. Nagy Gáza által szerkesztett kiadványokban tettük hozzáférhetővé.